ครึ่งบ่ายไม้สั้น – บล.คันทรี่กรุ๊ป
ครึ่งบ่ายไม้สั้น - บล.คันทรี่กรุ๊ป
19 ส.ค. 2559

สรุปตลาดภาคเช้า
ตลาดภาคเช้าปิดปรับตัวเพิ่มขึ้นเล็กน้อย ขณะที่ตลาดรอบบ้านปรับตัวลดลง สำหรับกลุ่มที่ปรับตัวเพิ่มขึ้นได้เด่นกว่าตลาด นำโดยกลุ่มเกษตร+1.06% และกลุ่มพลังงาน +0.63% ขณะที่กลุ่มที่มีแรงขายทำกำไรหลักมาจากหุ้นกลุ่มธนาคาร -0.68% ด้านปริมาณการซื้อขายอยู่ในระดับปานกลางที่ระดับ 2.4 หมื่นล้านบาท
 
แนวโน้ม ภาคบ่าย
คาดดัชนีช่วงบ่ายมีแนวโน้มทรงตัวในกรอบแคบ โดยเรามองปัจจัยภายในประเทศยังไม่มีอะไรใหม่ สำหรับกลยุทธ์การลงทุนเน้นซื้อขายไว โดยสลับไปซื้อขายหุ้นเล็กในกลุ่ม MAI ซึ่งแข็งแรงกว่า SET โดยช่วงเช้า +0.64% ขณะที่ SET ปรับบวกเพียง +0.07%
 
วิเคราะห์ทางเทคนิค
MFEC
ราคาปิด 5.00 บาท
แนวรับ 4.98 บาท
แนวต้าน 5.50 บาท
แนว cut หากราคาหุ้นมีโอกาสหลุด 4.92 บาท
กราฟ MFEC ลงต่ำสุดในรอบ 3.5 ปี ขณะที่ MACD เกิดสัญญาณ Divergence ครบ 3 ครั้ง ซึ่งบ่งบอกโอกาสในการขึ้นแรง   ในเบื้องต้นคาดว่าจะดีดตัวปิด GAP ที่ 5.50 บาท ก่อนและหาก break ขึ้นไปได้จะวิ่งแรงต่อไป
 
เด็กแนว
SYNTEC ถือว่าไม่แฟร์อย่างมากที่เหล่าโบรกเกอร์ประเมินมูลค่าน้องซิน ด้วยค่า PE ที่ค่อนข้างต่ำกว่า 10 เท่า ทั้งๆที่บริษัทมีกำไรต่อเนื่องมาไม่น้อยกว่า 3 ปี  และปี 59 ก็จะกำไรทุบสถิติ มีขนาดของสินทรัพย์แข็งแรง มีอัตราหนี้สินต่ำ  และมีกำไรสะสมเยอะแยะตาแป๊ะ  มี backlog สูงระดับ 1.2 หมื่นล้านบาท มี PBV ที่ 1.5 เท่าต่ำสุดของบริษัทรับเหมาก่อสร้าง มีงานในมือที่มีความเสี่ยงต่ำ รับงานสร้างอาคารสูงให้กับกลุ่มอสังหาใหญ่ๆ  งานอาคารภาครัฐมากมาย แต่กลับประเมินมูลค่ากันแบบกดๆ เด็กแนวว่านี่มันไม่ถูกต้องในทุกกรณี
ดังนั้น ขอแนะนำให้สะสมหุ้นตัวนี้ด้วยหลักความแข็งแกร่งของพื้นฐานทั้งสินทรัพย์ และศักยภาพในการทำกำไร งบฯ ครึ่งปีกำไรกระโดด 110% มีถือหุ้น BEM และมีที่ดินเปล่าพร้อมขาย หากทั้งปีกำไรให้ต่ำๆ เพียง 650 ล้านบาท และให้ค่า PE ที่ต่ำมากๆ เพียง 12 เท่าราคาพื้นฐานไม่ควรจะต่ำกว่า 4.80 บาท ทีหุ้นรับเหมาอื่นๆ  กำไรเหวี่ยงไปเหวี่ยงมา หนี้ก็เยอะ ความเสี่ยงก็มาก ยังให้กัน 20-30 เท่าได้เลย  ทำกันได้ไง
กราฟ SYNTEC (month) ดูกันยาวๆ จะเห็นโครงสร้างขาขึ้นเต็มตัว และแนวขึ้นล่าสุดมีโอกาสรุนแรง หลังจากตัดผ่านแนวสามเหลี่ยมขึ้นมาแล้วอีกทั้ง MACD กำลังดีดตัวขึ้น  รอบใหม่ระยะกลางแนวโน้มไปยาวถึง 5 บาทไม่ยาก หุ้นตัวนี้หากย่อตัวลงมาให้สะสมไว้ ทรงกราฟระยะยาวสวยงาม